Hank Marvin

**Hank Marvin** (rođen je kao *Brian Robson Rankin*, 28. oktobar 1941, Newcastle upon Tyne, Engleska), jedan je od najpoznatijih britanskih solo gitarista, dugogodišnji član grupe The Shadows, engleske instrumentalne rock grupe, i pratećeg sastava pjevača Cliffa Richarda. Marvin je kao gitarist, njegovao - čisti zvuk električne gitare, sa pažljivo biranim dionicama eha i vibrata.

## Biografija
Hank Marvin je u rodnom Newcastlu, još kao dječak naučio svirati piano i bendžo, kad je pedesetih čuo prve pjesme američke rock zvijezde Buddya Hollya odlučio se prebaciti na gitaru. Mada su mu i prethodna muzička iskustva dobro došla, u neobično dugoj karijeri. Za jednog putovanja u London, kamo je često išao tražiti mogućnost za nastupe, sa prijateljem iz škole, Bruce Welchom, susreo je Johnnyja Fostera, menadžera Cliffa Richarda. On je upravo tražio boljeg solo gitarista, za tadašnju prateću grupu Cliffa Richarda] - The Drifters, i ponudio je to mjesto Marvinu. On je pristao, ali je tražio da u Drifterse, uđe i Bruce Welch, Johnny Foster je pristao i tako su se obojica našla u pratećoj grupi, britanske zvijezde u usponu - Cliffa Richarda. Tako je otpočela njegova karijera profesionalnog muzičara, i neobično utjecajnog rock gitarista.
Od 1986 Marvin živi u Perthu, Australija gdje je član Jehovinih svjedoka. 

## Muzička karijera

Hank Marvin je imao prvu Fender Stratocaster gitaru u Britaniji, serijskog broja *34346*, ova gitara sa svojim tremolom, učinila je zvuk Shadowsa nadaleko poznatim, i utjecala na razvoj ostalih gitarista i muzički ukus 20. vijeka. Tu gitaru donio mu je iz Amerike osobno, Cliff Richard. Marvinov osobiti zvuk, bio je rezultat; kako Stratocaster gitare, tako i Vox pojačala (modela: *AC15* i *AC30*). Hank Marvin je utjecao na mnoge slavne gitariste poput Davida Gilmoura, Petea Townshenda, Marka Knopflera, Franka Zappe, Neila Younga, Carlosa Santane i mnoge druge.

Marvin se okušao i kao kompozitor, od vlastitih pjesama najpoznatija mu je *Geronimo* sa Shadowsima, bio je i vrlo često koautor sa; Bruce Welchom, Brian Bennettom i John Rostillom brojnih hitova Cliffa Richarda kao što su; *I Could Easily Fall in Love with You* i *In the Country*.

Hank Marvin je surađivao kao solo gitarist, sa francuskim organistom i kompozitorom Jean Michel Jarreom u pjesmi *London Kid* 1988, koja je objavljena na albumu *Revolutions*, surađivao je sa francuskim gitaristom *Jean-Pierre Danelom* na njegovom uspješnom albumu *Guitar Connection 2* 2007. 

Hank Marvin je i pored svoje solo karijere, uvijek ostao vjeran svojim Shadowsima, sa kojima redovito koncertira, posljednje velike turneje imali su 2004 i 2005, uz brojne pojedinačne nastupe.

## Vlastita diskografija (izvan [[The Shadows|Shadowsa]])
### Albumi
* 1969 *Hank Marvin* 
* 1977 *Hank Marvin Guitar Syndicate*
* 1982 *Words and Music*
* 1983 *All alone with friends*
* 1992 *Into the light*
* 1993 *Heartbeat*
* 1995 *Hank plays Cliff*
* 1996 *Hank plays Holly*
* 1997 *Hank plays Live*
* 1997 *Plays the music of Andrew Lloyd Webber*
* 2000 *Marvin at the Movies*
* 2002 *Guitar Player*
* 2007 *Guitar Man*

## Izvori

## Vanjske veze

* Portal posvećen Hank Marvinu i grupi The Shadows 
* Neslužbeni web portal Hanka Marvina i grupe The Shadows